# Aliança d'Esquerra Europea pels Pobles i el Planeta

L'Aliança d'Esquerra Europea pels Pobles i el Planeta és un partit polític europeu d'esquerres format per partits verds, feministes i anticapitalistes, i que neix com a escissió del Partit de l'Esquerra Europea. Te el seu origen en el moviment polític Ara la Gent, nascut al 2019.

## Història

Després de les preocupacions sobre la política d'austeritat del llavors govern grec d'Alexis Tsipras (Syriza), La França Insubmisa va abandonar el Partit de l'Esquerra Europea, promovent la creació de la plataforma Ara la Gent, a la qual ràpidament es van unir Podemos i el Bloc d'Esquerra. El juny de 2018, l'Aliança Roja-Verda danesa, l'Aliança d'Esquerra finlandesa i el Partit de l'Esquerra suec es van sumar a la plataforma. En aquell moment, els partits portuguès, finlandès i danès eren membres tant de la plataforma com del Partit de l'Esquerra Europea.
A les eleccions europees d'aquell mateix any, els partits associats a Ara la Gent van aconseguir un total de 14 escons. La França Insubmisa en va guanyar sis, el màxim dels partits constituents de la plataforma, mentre que Podemos en va aconseguir 3.
Posteriorment, i abans de les eleccions al Parlament Europeu de 2024, els líders dels sis partits d'Ara la Gent van signar un manifest comú després de reunir-se a París. Posteriorment, es va llançar el manifest "10 punts per una Europa d'Esquerra Verda: Europa per al poble", que va ser signat pels sis partits membres, juntament amb el partit Esquerra Italiana, L'Esquerra d'Alemanya, el partit basc Euskal Herria Bildu, i el partit luxemburguès L'Esquerra.
En aquestes eleccions, la representació general de l'aliança va augmentar de 13 a 18 eurodiputats, amb La França Insubmisa aconseguint nou eurodiputats, l'Aliança d'Esquerra i obtenint tres, Podem i el Partit de l'Esquerra assolint dos, i l'Aliança Verda i el Bloc d'Esquerra aconseguint un. Després de les eleccions, els tres diputats de L'Esquerra d'Alemanya i els dos de l'Esquerra Italiana, aconseguits dins la coalició Aliança Verds i Esquerra, es van sumar al moviment, augmentant a 23 els eurodiputats de l'aliança.
Finalment ,el 19 de setembre de 2024 es va anunciar que els sis membres originals d'Ara la Gent, juntament amb el partit polonès Junts, estarien creant un nou partit polític europeu, que finalment es va materialitzar el 23 de setembre sota el nom d'Aliança d'Esquerra Europea pels Pobles i el Planeta i es va publicar a l'Autoritat per als partits polítics europeus i les fundacions polítiques europees el 27 de setembre.

## Membres

| Estat | Partit | PEE | ALG | MEPs | Diputats |
| Dinamarca | Aliança Roja-Verda | Fins 2024 | Sí | 1 / 14 | 9 / 179 |
| Finlàndia | Aliança d'Esquerra | Fins 2022, observador fins 2024 | Sí | 3 / 15 | 11 / 200 |
| França | La France insoumise | Fins 2018, observador fins 2024 | Sí | 9 / 81 | 70 / 577 |
| Polònia | Partit Junts | N/A | No | – | 5 / 460 |
| Portugal | Bloc d'Esquerra | Fins 2024 | Sí | 1 / 21 | 5 / 230 |
| Espanya | Podemos | N/A | Sí | 2 / 61 | 4 / 350 |
| Suècia | Partit de l'Esquerra | N/A | Sí | 2 / 21 | 24 / 349 |

## Referències

* ↑ Genovese, Vincenzo. «El nou partit d'esquerres europeu estableix una posició unida, llevat d'Ucraïna» (en anglès). Euronews, 15-10-2024. [Consulta: 3 febrer 2025].
* ↑ «“Ara el poble”: Mélenchon, Iglesias i Martins signen un acord europeu a Lisboa» (en francès). Le Media Presse, 30-04-2018. Arxivat de l'original el 26-05-2019. [Consulta: 3 febrer 2025].
* ↑ «El Partit de l'Esquerra de França abandona l'esquerra europea. Conflicte obert entre Mélenchon i Tsipras» (en alemany). Junge Welt, 12-07-2018. [Consulta: 3 febrer 2025].
* ↑ «Escons per grup polític i país | Sessió constitutiva 2019 | Resultats de les eleccions europees 2024» (en anglès). Parlament Europeu. [Consulta: 3 febrer 2025].
* ↑ «Units per la Solidaritat, el Clima, la Justícia i la Pau: ara el poble! Declaració política» (en anglès). Ara la gent, 17-11-2023. [Consulta: 3 febrer 2025].
* ↑ «10 punts per una Europa d'Esquerra Verda | Europa per al poble» (en anglès). Ara la gent, 16-02-2024. [Consulta: 3 febrer 2025].
* ↑ «Escons per grup polític i país Resultats eleccions 2024 | Resultats de les eleccions europees 2024» (en anglès). Parlament Europeu. [Consulta: 3 febrer 2025].
* ↑ Maurer, Pierre. «La France Insoumise vol crear un nou partit europeu» (en francès). Le Parisien, 18-09-2024. [Consulta: 3 febrer 2025].
* ↑ «S'està formant un nou partit feminista i d'esquerra radical europeu» (en anglès). Agence Europe, 30-08-2024. [Consulta: 3 febrer 2025].
* ↑ Genovese, Vincenzo. «El nou partit d'esquerres europeu estableix una posició unida, llevat d'Ucraïna» (en anglès). Euronews, 15-10-2024. [Consulta: 3 febrer 2025].
* ↑ «Aliança d'Esquerra Europea per al Poble i el Planeta» (en castellà). Autoritat per als partits polítics europeus i les fundacions polítiques europees, 27-09-2024. [Consulta: 3 febrer 2025].
* ↑ «Brat summer ends in sausage fest» (en anglès britànic), 03-09-2024. [Consulta: 4 febrer 2025].
* ↑ «Una desolante divisione della sinistra in Europa» (en italià), 02-09-2024. [Consulta: 4 febrer 2025].
* ↑ «Now The People !» (en francès). [Consulta: 4 febrer 2025].

## Vegeu també

* Unió Europea
* Partit polític europeu

## Enllaços externs

* Aliança d'Esquerra Europea pels Pobles i el Planeta
Organitzacions polítiques a nivell de la Unió Europea :